CELEX: 62015CN0262
Language: ro
Date: 2015-06-01 00:00:00
Title: Cauza C-262/15: Cerere de decizie preliminară introdusă de Verwaltungsgerichtshof (Austria) la 1 iunie 2015 – GD European Land Systems – Steyr GmbH/Zollamt Eisenstadt Flughafen Wien

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/22
            
         Cerere de decizie preliminară introdusă de Verwaltungsgerichtshof (Austria) la 1 iunie 2015 – GD European Land Systems – Steyr GmbH/Zollamt Eisenstadt Flughafen Wien
   (Cauza C-262/15)
   (2015/C 294/27)
   Limba de procedură: germana
   
      Instanța de trimitere
   
   Verwaltungsgerichtshof
   
      Părțile din procedura principală
   
   
      Reclamantă: GD European Land Systems – Steyr GmbH
   
      Pârât: Zollamt Eisenstadt Flughafen Wien
   
      Întrebările preliminare
   
   
               1)
            
            
               Excepția prevăzută la nota 1 litera (c) din capitolul 93 din Nomenclatura combinată (anexa I partea II din Regulamentul [CEE] nr. 2658/87 privind Nomenclatura tarifară și statistică și Tariful vamal comun (1), astfel cum a fost modificat prin Regulamentul de punere în aplicare [UE] nr. 1001/2013 al Comisiei din 4 octombrie 2013 (2)), având formularea „carele de luptă și automobilele blindate (poziția 8710)” vizează și „părți ale acestora”?
            
         
               2)
            
            
               Nota 3 din secțiunea XVII din Nomenclatura combinată trebuie interpretată în sensul că o „stație de arme (turelă de tanc)”, care poate fi utilizată pe tancuri, pe „sisteme de transport maritim mobile” sau chiar în instalații fixe, trebuie clasificată ca parte a unui tanc la poziția 8710, pentru motivul că această stație de arme este importată de producătorul tancurilor în scopul fabricării sau al asamblării tancurilor și este utilizată efectiv în acest scop?
            
         
      (1)  JO L 256, Ediție specială, 02/vol. 4, p. 3.
   
      (2)  JO L 290, p. 1.